cyanic-selkie/wikianc huggingface dataset:
ফুফকালান
জনসংখ্যার উপাত্ত
ভারতের ২০০১ সালের আদমশুমারি অনুসারে ফুফকালান শহরের জনসংখ্যা হল ১০,২৪৫ জন। এর মধ্যে পুরুষ ৫৫% এবং নারী ৪৫%।
ব্রহ্মচর্য (আশ্রম)
বিস্তারিত
নারদপরিব্রাজক উপনিষদ পরামর্শ দেয় যে জীবনের ব্রহ্মচর্য পর্যায়টি সেই বয়স থেকে প্রসারিত হওয়া উচিত যখন শিশু গুরুর কাছ থেকে শিক্ষা গ্রহণের জন্য প্রস্তুত হয় এবং বারো বছর ধরে চলতে থাকে।
ফুফকালান
জনসংখ্যার উপাত্ত
এখানে সাক্ষরতার হার ৬১%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৫০%। সারা ভারতের সাক্ষরতার হার ৫৯.৫%, তার চাইতে ফুফকালান এর সাক্ষরতার হার বেশি।
ব্রহ্মচর্য (আশ্রম)
বিস্তারিত
জীবনের ব্রহ্মচর্য পর্যায় থেকে স্নাতক সমাবর্তন অনুষ্ঠান দ্বারা চিহ্নিত করা হয়েছিল। স্নাতক তখন হয় গার্হস্থ্য জীবনের পর্যায় শুরু করতে, অথবা অপেক্ষা করতে, অথবা বনে ঋষিদের মতো সন্ন্যাস ও নির্জনতার জীবন অনুসরণ করতে প্রস্তুত ছিলেন। মহাভারতের শান্তিপর্বের ২৩৪ অধ্যায়ে বেদব্যাস ব্রহ্মচর্যকে শেখার জন্য প্রয়োজনীয় জীবনের গুরুত্বপূর্ণ পর্যায় হিসেবে প্রশংসা করেছেন, তারপর গার্হস্থ্য পর্যায়কে সমাজের মূল হিসেবে যুক্ত করেছেন এবং একজন ব্যক্তির সাফল্যের জন্য গুরুত্বপূর্ণ।
ফুফকালান
জনসংখ্যার উপাত্ত
এই শহরের জনসংখ্যার ১৭% হল ৬ বছর বা তার কম বয়সী।
ব্রহ্মচর্য (আশ্রম)
মেয়েদের জন্য ব্রহ্মচর্য
বেদ এবং উপনিষদ জীবনের ছাত্র পর্যায়ে পুরুষদের মধ্যে সীমাবদ্ধ করে না। উদাহরণস্বরূপ, অথর্ববেদ বলেছে,
" ब्रह्मचर्येण कन्या युवानं विन्दते पतिम् ।
ব্রহ্মচর্য থেকে স্নাতক হওয়া যৌবনকন্যা (মেয়ে) উপযুক্ত স্বামী পায়।"
বয়সের স্বাধীনতা
গোন্ডা  বলেন যে প্রাচীন ভারতে ব্রহ্মচর্য শুরুর জন্য কোনো বয়সের সীমাবদ্ধতা ছিল না। শুধু যুবক নয়, বয়স্ক ব্যক্তিরা জীবনের ছাত্র পর্যায়ে অবলম্বন করেন এবং নির্দিষ্ট বিষয়ে প্রামাণিক শিক্ষকদের খোঁজ করেন। ছান্দোগ্য উপনিষদ, ৫.১১ ধারায়, আত্ম (অন্তঃস্বত্ব) এবং ব্রহ্ম (চূড়ান্ত বাস্তবতা) সম্পর্কে জ্ঞান অর্জনের জন্য ঋষি কৈকেয়ের সাথে ব্রহ্মচারী (ছাত্র) হয়ে "ধনী ও বিদ্বান গার্হস্থ্যদের" বর্ণনা করেছে।
জোডিয়াক (চলচ্চিত্র)
জোডিয়াক (Zodiac) হচ্ছে ২০০৭ সালে মুক্তিপ্রাপ্ত ডেভিড ফিঞ্চার পরিচালিত একটি আমেরিকান রহস্য ও থ্রিলারধর্মী চলচ্চিত্র।  বক্স অফিসে মুখ থুবড়ে পড়লেও চলচ্চিত্রবোদ্ধারা একে ডেভিড ফিঞ্চারের অনবদ্য কাজ মানেন।
তিন ধরনের পেশার তিনজন ব্যক্তি, কিন্তু তাদের উদ্দেশ্য একটাই। রবার্ট গ্রেস্মিথ (জেক জিলেনহ্যাল) পেশায় একজন কার্টুনিস্ট, অন্যজন ডেভিড টস্কি (মার্ক রাফেলো) হল একজন গোয়েন্দা বিভাগের পুলিস অফিসার এবং পল এভ্যারি (রবার্ট ডাউনি জুনিয়র) হলেন একজন ক্রাইম প্রতিবেদক। এই তিনজনকে ঘিরেই নির্মাণ করা হয়েছে ডেভিড ফিঞ্চারের চলচ্চিত্র জোডিয়াক। চলচ্চিত্রের কাহিনীটি নেয়া হয়েছে রচয়িতা রবার্ট গ্রেস্মিথের লিখিত 'একি' নামক বই থেকে। এ চলচ্চিত্রটি একটি সত্য ঘটনাকে কেন্দ্র করে তৈরি করা হয়েছে।
কাহিনী
১৯৬০ এর শেষে ও ১৯৭০ এর শুরুর দিকে জুদিয়াক নামে এক সিরিয়াল কিলার ছিল। এর আরম্ভ ১৯৬৮ সালে আমেরিকার সান ফ্রান্সিস্কো উপসাগারীয় এলাকার ভ্যালেও নামক শহরে। ১৯৬০ দশকের গ্রীষ্মের এক রাতে একজন বিবাহিত মেয়ে এবং তার সঙ্গীকে নিয়ে লাভার্স লেন এ যায়। তারা হটাত লক্ষ্য করল যে একটি গাড়ি তাদেরকে অনেক সময় ধরে অনুসরণ করছে। গাড়িটিকে দেখে খুব আতঙ্কিত হলেও মেয়েটি ছেলেটিকে কিছু করতে বারণ করে। সেই গাড়িতেই খুনি ছিল, যার গুলিতে মেয়েটি হত্যা হয়, ছেলেটি খুনির হাত থেকে কোনভাবে বেঁচে যায়। কে অথবা কারা কি-কারণেই বা তাদের হত্যা করা হলো তার কারণ কেউ জানতে পারলো না। মাত্র একমাস পর ক্রাইম প্রতিবেদক পল এভ্যারির নামে পত্রিকা অফিস থেকে একটি অজানা চিঠি এলো। চিঠির খাম খুলে পড়ার সময় 'পল' অনেকটা ভয় পেয়ে গেলেন, কারণ চিঠিটি সাংকেতিক ভাষায় লিখা ছিল এবং তা পাঠিয়েছে জুদিয়াক নামের যেকোনো একজন ব্যক্তি, যিনি নিজেকে খুনি হিসেবে দাবি করছেন।
যেসব স্থানে খুনগুলো হয়েছিল ওইসব এলাকার পুলিশ নিজ নিজ দায়িত্বে তদন্তের কাজে হাত দেয়। খুনের রহস্য খোঁজ করার দায়িত্ব পায় পুলিস অফিসার ডেভিড টস্কি। এক এলাকার সাথে অন্য এলাকার যোগাযোগ কোনভাবেই গঠনমূলক হয় না। রহস্যের মূল কাহিনী খুজতে উঠে পড়ে লাগেন পুলিস অফিসার। আর সেজন্য তাকে যেখান থেকেই হোক খুঁজে বের করতে হবে খুনিকে। কিন্তু কীভাবে? অন্যদিকে, ক্রনিকল পত্রিকা এর ক্রাইম প্রতিবেদক পল এভ্যারির নামে আবারো আরেকটি জোডিয়াকের চিঠি পান হুমকিভরা। এতে তিনি আরো ভয় পেয়ে যান। কর্মগত কারণেই ঘটনার সাথে গভীরভাবে জড়িত ছিলেন তিনি, কিন্তু খুনিকে খুঁজে বের করতে তারও ইচ্ছে হয়। সে একজন ক্রাইম প্রতিবেদক, কিন্তু তিনি কীভাবে পারবে একজন সিরিয়াল খুনিকে খুঁজে বের করতে? অপরদিকে একই পত্রিকার রাজনৈতিক কার্টুনিস্ট রবার্ট গ্রেস্মিথ। কেইসটি এর সাথে তার কোন প্রকার সম্বন্ধই নেই। পত্রিকা দপ্তরে কেইসটি নিয়ে আলাপ-আলোচনা শুএ তিনি কিরকম যেন আগ্রহী হয়ে ওঠেন কিন্তু নিজের ইচ্ছাকে লুকিয়ে রাখতে হয় নিজের কর্মজীবনের জন্য। তবে ধাঁধার উত্তর খুঁজতে যে ব্যক্তি উৎসাহী অনুভূতি করে, তিনি এরকম একটি রহস্যের খোঁজে কীভাবে থেমে থাকবেন? তাই জোডিয়াককে খুঁজে বের করার জন্য তিনি একসময় সবকিছু ভুলে উত্তেজিত হয়ে পরে।
গাব্রিয়েলা আগুন্দেস
গাব্রিয়েলা আগুন্দেস গার্সিয়া (Gabriela Agúndez; জন্ম: ৪ আগস্ট ২০০০; গাব্রিয়েলা আগুন্দেস নামে সুপরিচিত) হলেন একজন মেক্সিকীয় ডাইভার। তিনি ২০২০ সালে জাপানের টোকিওতে অনুষ্ঠিত গ্রীষ্মকালীন অলিম্পিকে মেক্সিকোর প্রতিনিধিত্ব করেছেন এবং ডাইভিংয়ের নারীদের সমলয় ১০ মিটার প্ল্যাটফর্ম বিভাগে ব্রোঞ্জ পদক জয়লাভ করেছেন।
২০১৪ সালে মেক্সিকোর ভেরাক্রুজে অনুষ্ঠিত মধ্য আমেরিকান ও ক্যারিবীয় গেমসে তিনি ১০ মিটার প্ল্যাটফর্মে ব্রোঞ্জ পদক জয়লাভ করেছিলেন। তিনি আর্জেন্টিনার বুয়েনোস আইরেসে অনুষ্ঠিত ২০১৮ গ্রীষ্মকালীন যুব অলিম্পিকে অংশ নিয়ে ১০ মিটার প্ল্যাটফর্মে ব্রোঞ্জ পদক জয়লাভ করেছিলেন। এছাড়াও তিনি ৩ মিটার স্প্রিংবোর্ডে পঞ্চম স্থান এবং ইতালির আন্তোনিও ভোলপের সাথে মিশ্র দলের প্রতিযোগিতায় দশম স্থান অধিকার করেছিলেন।
রোটারী ইন্টারন্যাশনাল
রোটারি ইন্টারন্যাশনাল ব্যবসায়িক ও পেশাদার ব্যক্তিদের নিয়ে গড়ে উঠা বিশ্বব্যাপী সেবামূলক সংগঠন। উচ্চস্তরের মানদণ্ড, সমাজ সেবা ও আন্তর্জাতিক বোঝাপড়ায় এ সংগঠনের ভূমিকা অপরিসীম। প্রত্যেক ব্যবসায়িক ও পেশাদার ক্লাব থেকে একজন ব্যক্তি রোটারী ক্লাবের সদস্য হয়ে থাকেন। শিকাগোর মার্কিন অ্যাটর্নি পল পি. হ্যারিস ১৯০৫ সালে এ সংগঠনটি প্রতিষ্ঠা করেন যা বিশ্বের অন্যতম প্রাচীন সেবাধর্মী প্রতিষ্ঠানরূপে স্বীকৃত। প্রাতিষ্ঠানিক ভিত্তি, ব্যবসায় ও পেশাদারী পর্যায়ে উচ্চ নৈতিক মূল্যবোধ গঠন এবং বিশ্বব্যাপী ফেলোশীপ প্রদানের মহান ব্রত নিয়ে আদর্শ সেবাপ্রদানকল্পে এ সংগঠনটি গঠন করেন। প্রতিষ্ঠাকালীন সময়েই এ সংগঠনের সদস্যপদের জন্য সীমারেখা নির্দিষ্ট করে যান। একবিংশ শতকের শুরুতে বিশ্বের দুই শতাধিক দেশ ও ভৌগোলিক এলাকায় ১.২২ মিলিয়নেরও অধিক সদস্য রয়েছে।
মার্কিন যুক্তরাষ্ট্রের ইলিনয়িস অঙ্গরাজ্যের এভানস্টোনে এর সদর দফতর অবস্থিত। ঘূর্ণায়মান পদ্ধতিতে সদস্যদের কার্যালয়ে সভা অনুষ্ঠিত হয় বিধায় এর নাম রোটারী রাখা হয়েছে। শুরুতে এটি ইন্টারন্যাশনাল অ্যাসোসিয়েশন অব রোটারী ক্লাবস নামে পরিচিত ছিল। ১৯২২ সালে এর নামকরণ করা হয় রোটারী ইন্টারন্যাশনাল। কিন্তু বিশ্বের অন্যান্য দেশে এ সংগঠনটি রোটারী ক্লাব নামে পরিচিত। বিভিন্ন জনকল্যাণমূখী সেবামূলক প্রকল্প গ্রহণের পাশাপাশি ১৯২৮ সালে রোটারী ফাউন্ডেশন গঠন করা হয়। ফাউন্ডেশনের অর্থায়ণে বিদেশে পড়াশোনার জন্য বৃত্তি, মানবধর্মী প্রকল্পে অর্থবরাদ্দ এবং রোটারীয়ানদেরকে বিদেশ সফরে নিয়ে যাওয়া হয়।
ইস্পাহানী পাবলিক স্কুল ও কলেজ
ইস্পাহানী পাবলিক স্কুল ও কলেজ বা আইপিএসসি দ্বারা বোঝানো হতে পারে–
মুহাম্মদ (নাম)
মুহাম্মদ ( আরবি: محمد ) হল একটি আরবি প্রদত্ত পুরুষ নাম যার আক্ষরিক অর্থ হল 'প্রশংসনীয়'। এছাড়াও নামটি বানানভেদে মুহাম্মাদ, মোহাম্মদ বা মোহাম্মাদ লেখা হয়। নামটি আরবি ক্রিয়ামূল (الحمد—আলহামদ) থেকে এসেছে। এর অর্থ 'প্রশংসা করা'। মুহাম্মাদকে বিশ্বের সবচেয়ে জনপ্রিয় নাম বলে বিশ্বাস করা হয়। ২০১৪ সালে এটি দিয়ে ১৫০ মিলিয়ন পুরুষ ও ছেলের নামকরণ হয়েছে বলে অনুমান করা হয়।
অভিধানবিদ্যা
মুহাম্মাদ নামটি আরবি প্রদত্ত নাম এবং محمد এর প্রমিত প্রতিবর্ণীকরণ। এর অর্থ প্রশংসিত বা প্রশংসনীয়। আরব দেশগুলোতে এর প্রকৃত উচ্চারণ করা হয় 'মুহাম্মাদ'। তবে কথোপকথনে কখনো ভিন্ন উচ্চারণও হয়। বিশ্বের সবচেয়ে বেশি সংখ্যক ইংরেজি বানানে বৈচিত্রপূর্ণ নামগুলির মধ্যে এই নামটিও রয়েছে। একই মূল থেকে অন্যান্য আরবি নামের মধ্যে রয়েছে মাহমুদ, আহমেদ, হামেদ, তাহমিদ এবং হামিদ।
পরিসংখ্যান
দ্য কলম্বিয়া এনসাইক্লোপিডিয়া (২০০০) এর ষষ্ঠ সংস্করণ অনুসারে মুহাম্মদ নামটি বৈচিত্রসহ বিশ্বের সবচেয়ে প্রচলিত নাম। ২০১৪ সালে ইন্ডিপেনডেন্ট রিপোর্ট করে যে, বিশ্বের ১৫০ মিলিয়নেরও বেশি পুরুষ এবং ছেলে মুহাম্মদ নামটি গ্রহণ করে, যা এটিকে বিশ্বের সবচেয়ে জনপ্রিয় নাম করে তুলে। কখনো কখনো বলা হয় যে, মুহম্মাদ ব্রিটেনের সবচেয়ে জনপ্রিয় ছেলের নাম। ইংল্যান্ড ও ওয়েলসের ১০০টি জনপ্রিয় ছেলেদের নামের পরিসংখ্যানের ভিত্তিতে মুহাম্মদ ও মোহাম্মদের (৬২৩৩৬.) সম্মিলিত গণনা অলিভার ও অলি (৬০৪৯) এর চেয়ে বেশি, কিন্তু হ্যারি ও হেনরি (৭৬৮৪) এর সম্মিলিত গণনার চেয়ে কম।
সেন সাঁ দ্যনি (২০০২,২০০৮) এবং ফ্রান্সের মার্সেই (২০০৭, ২০০৯) ডিপার্টমেন্টে মোহাম্মদ এবং মোহাম্মদ ছিল সবচেয়ে জনপ্রিয় শিশুর নাম। একইভাবে ২০০৮ সাল থেকে এটি বেলজিয়ামের সবচেয়ে মুসলিম জনবহুল শহর ব্রাসেলস এবং আন্টভের্পে সবচেয়ে জনপ্রিয় শিশুর নাম। ২০০৬ সালের মে মাসে রিপোর্ট করা হয়েছিল যে, পরিসংখ্যান নির্দেশ করে যে প্রায় ৮,৯২৮ জন ডেনিশ মুসলমান মুহাম্মদ নামটি গ্রহণ করে এবং শুধুমাত্র ২০০৪ সালে মোহাম্মদ নামে ১৬৬ জন নবজাতক শিশু নিবন্ধিত হয়েছিল। ২০০৯ সালে মুহাম্মাদ নামটি মার্কিন যুক্তরাষ্ট্রে ৪৩০তম স্থানে ছিল। সোশ্যাল সিকিউরিটি অ্যাডমিনিস্ট্রেশন অনুসারে ২০০৬ সালে মোহাম্মদ ৫৮৯তম, মোহাম্মদ ৬৩৩তম এবং মুহাম্মদ ৬৩৯তম জনপ্রিয় প্রথম নাম।
২০১৭ সালের এপ্রিলে চীনা সরকার পিতামাতাদের সন্তানের জন্য প্রদত্ত নাম হিসাবে মুহাম্মদ নাম নির্বাচন করতে নিষেধ করে। তালিকায় দুই ডজনেরও বেশি নাম অন্তর্ভুক্ত করা হয় এবং এ নিষেধে কারণ হলো, চীনের পশ্চিমাঞ্চলীয় জিনজিয়াং অঞ্চলের ১০ মিলিয়ন উইঘুরদের লক্ষ্য করা। যদি মুহাম্মদের সমস্ত রূপ গণনা করা হয় তাহলে ফিনল্যান্ডে মুহাম্মদ নামে ১৫,৭২৩ জন লোক রয়েছে, যা ফিনিশ পুরুষ জনসংখ্যার ০.৭%। এদের মাঝে সর্বাধিক সাধারণ নাম হলো মোহাম্মদ। এটা লক্ষণীয় যে মুহাম্মদ নামের আনুমানিক ৬০% লোক পাকিস্তান, মধ্যপ্রাচ্য এবং উত্তর আফ্রিকায় বাস করে।
পাকিস্তান
পাকিস্তান সরকার সে দেশের আহমাদি সম্প্রদায়ের সদস্যদের সন্তানদের নাম মুহাম্মদ রাখতে নিষেধ করে। আল জাজিরা ২০২১ সালে রিপোর্ট করে যে, আহমেদিদের বিরুদ্ধে ব্লাসফেমির অভিযোগ দায়ের করা হয়, যারা বিবাহের আমন্ত্রণে একটি অনির্দিষ্ট পরিমাণে "মোহাম্মদ" লিখেছিল।
সাংহাই মেট্রো
সাংহাই মেট্রো সাংহাই মহানগরের একটি দ্রুতগামী রেল ব্যবস্থা, যা শহুরে এবং শহরতলি রেল ব্যবস্থা দ্বারা ১৬টি পৌর জেলার ১৩ টিতে এবং জিয়াংসু প্রদেশের কুয়ানানের হুচুয়াও শহরের রেল পরিষেবা প্রদান করে। সাংহাই মেট্রো ব্যবস্থা রেলপথ দৈর্ঘ্য অনুযায়ী বিশ্বের বৃহত্তম দ্রুতগামী রেল পরিবহন ব্যবস্থা।  ১৯৮৬ সালে পূর্ণ আকারের নির্মাণ কাজ শুরু হওয়ার সাথে সাথে ১৯৯৩ সালে মেট্রো ব্যবস্থাটির উদ্বোধন করা হয়। বেইজিং সাবওয়ে ও থিয়েনচিন মেট্রোর পরে সাংহাই মেট্রো চীনের তৃতীয় প্রাচীন দ্রুতগামী গণপরিবহন ব্যবস্থা। ২০১০ সালের সাংহাই ওয়ার্ল্ড এক্সপো-এর আগের বছরগুলোতে মেট্রো ব্যবস্থাটির রেলপথের দৈর্ঘ্য উল্লেখযোগ্যভাবে বৃদ্ধি পেয়েছে এবং ২০১৮ সালের মার্চ মাসে এটির সাম্প্রতিকতম সম্প্রসারণগুলো খোলা হয়েছে। সাংহাই মেগলেভ ট্রেন, চাংচিয়াং ট্রাম এবং সাংহাই থেকে চিনশানের মধ্যে চীন রেলওয়ে-পরিচালিত কম্যুটার রেল পরিষেবাগুলো সাথে সাংহাই মেট্রো সাংহাই মেট্রোপলিটন রেল ট্রানজিট নেটওয়ার্কের বৃহত্তম অংশ। সাংহাইয়ের অন্যান্য প্রকার বা ধরনের গণপরিবহন ব্যবস্থা সাথে মেট্রো ব্যবস্থাটিকে একত্রিত করা হয়।
সাংহাই মেট্রো ব্যবস্থাটির রেলপথের মোট দৈর্ঘ্য ৬৪৪ কিলোমিটার (৪০০ মাইল) এবং এটি বর্তমানে বিশ্বের দীর্ঘতম দ্রুত গণপরিবহন ব্যবস্থা। এটি ১৬ টি রেলপথের সাথে ৩২৩টি স্টেশন নিয়ে স্টেশন সংখ্যার নিরিখে বিশ্বের দ্বিতীয় বৃহত্তম মেট্রো ব্যবস্থা। ২০১৭ সালে ৩.৫৩ বিলিয়ন মেট্রো ট্রেন পরিষেবা প্রদান করে, এটি বার্ষিক যাত্রী পরিবহনের হিসেবে বিশ্বের দ্বিতীয় স্থানে রয়েছে। এটি ২০১৮ সালের ২১শে সেপ্টেম্বর ১২.৫০ মিলিয়ন যাত্রী পরিবহন করেছিল। প্রতি কর্মদিবসে গড়ে ১০ মিলিয়নেরও বেশি লোক এই দ্রুত গণপরিবহন ব্যবস্থাটি ব্যবহার করে।
১৬ অক্টোবর ২০১৩ সালে চিয়াংসু প্রদেশের খুনশান পর্যন্ত "লাইন ১১"-এর সম্প্রসারণের সাথে সাথে সাংহাই মেট্রো চীনের দীর্ঘতম দ্রুত গণপরিবহন ব্যবস্থা হয়ে ওঠে এবং কুয়াংফো মেট্রোর পরে এটি দুটি প্রাদেশের মধ্যে মেট্রো পরিষেবা প্রদানকারী দ্বিতীয় মেট্রো ব্যবস্থা এবং দ্বিতীয় আন্তনগর (ইন্টারসিটি) মেট্রো ব্যবস্থা। সাংহাইয়ের মেট্রো ব্যবস্থার সাথে সুচৌ মেট্রো ব্যবস্থার সংযোগ স্থাপনের পরিকল্পনার সক্রিয় পর্যালোচনা চলছে। সাংহাই মেট্রো লাইন ১১ এবং সুচৌ মেট্রো লাইন ৩-এর মধ্যে সংযোগকারী প্রথম লাইনটি ২০২৪ সালে সম্পন্ন করা হবে। উচ্চাভিলাষী সম্প্রসারণ পরিকল্পনা অনুযায়ী ২০২৫ সালের মধ্যে সাংহাই মেট্রো ব্যবস্থায় ২৫টি রেলপথ সহ মোট ১,০০০ কিলোমিটার (৬২০ মাইল) রেলপথ নির্মাণ করা হবে। এই পরিকল্পনা সম্পূর্ণ হওয়ার পরে সাংহাইয়ের কেন্দ্রীয় এলাকায় প্রতিটি স্থানে একটি পাতাল রেল স্টেশনের জন্য ৬০০ মিটারের (২,০০০ ফুট) মতো স্থান থাকবে। 750px|থাম্ব|কেন্দ্র|সাংহাই মেট্রো
বাংলাদেশ সেনাবাহিনীর প্রধান
সেনাপ্রধান (সিএএস) কিংবা সেনাবাহিনী প্রধান বাংলাদেশ সেনাবাহিনীর পেশাগত প্রধান/প্রধান কর্মকর্তা। ঢাকা সেনানিবাসে অবস্থিত সেনাবাহিনীর সদরদপ্তর থেকে সেনাপ্রধান তার কার্যাবলী পরিচালনা করেন। সেনাপ্রধানরা জেনারেল পদমর্যাদার হয়ে থাকেন তবে মইন উদ্দীন আহমেদের আগে সেনাপ্রধানগণের পদবী পূর্ণ জেনারেল ছিলেন না, ছিলেন লেফটেন্যান্ট জেনারেল। এছাড়া স্বাধীন বাংলাদেশের প্রথম সেনাপ্রধান মেজর জেনারেল ছিলেন।
বর্তমান সেনাপ্রধান জেনারেল এস এম শফিউদ্দিন আহমেদ।
ইতিহাস
১৯৭২ সালের ৭ এপ্রিল কে এম সফিউল্লাহকে প্রধানমন্ত্রী শেখ মুজিবুর রহমান সেনাপ্রধান নিয়োগ করেন, এর আগে সেনাবাহিনীর পরিচালনার দায়িত্বে ছিলেন এম এ জি ওসমানী যিনি মূলত মুক্তিবাহিনীর প্রধান সেনাপতি ছিলেন। বস্তুত আব্দুর রব স্বাধীন বাংলাদেশের প্রথম সেনাপ্রধান ছিলেন না, তাকে ১৯৭১ সালে মুক্তিবাহিনীর চিফ অফ স্টাফ হিসেবে নিয়োগ দেওয়া হয়েছিল।
১৯৭৪ সালে সেনাপ্রধানের পদমর্যাদা লেফটেন্যান্ট জেনারেলে উন্নীত করা হয় এবং তারপর ২০০৭ সালে তা চার তারকা জেনারেলে উন্নীত করা হয়।
নিযুক্তি ব্যক্তি
নিচের সারণিতে সেনাপ্রধানের কার্যালয়ে বা বাংলাদেশের মুক্তিযুদ্ধের সময় পদে নিয়োগপ্রাপ্তদের বর্ণনা দেওয়া হয়েছে। পদ ও সম্মান তাদের মেয়াদ শেষ হওয়ার মতো:
বোসা নোভা
বোসা নোভা ব্রাজিলীয় সঙ্গীতের একটি গোত্র। ১৯৫০-এর দশক থেকে ১৯৬০-এর দশক পর্যন্ত এর উন্নয়ন ঘটেছে ও ব্যাপক জনপ্রিয়তা লাভ করেছে। বর্তমানে ব্রাজিলীয় সঙ্গীতের অন্যতম সেরা গোত্র হিসেবে বৈশ্বিক পরিচিতি লাভ করে। 'বোসা নোভা' শব্দগুচ্ছের সাহিত্যিক অর্থ হচ্ছে নতুন ধারা । সাম্বা ও জ্যাজের মিলিত ফসলরূপে ১৯৬০-এর দশকের পর তরুণ শিল্পী ও মহাবিদ্যালয়ের ছাত্র-ছাত্রীদের কাছে ব্যাপক সফলতা পায়।
উৎপত্তি
ব্রাজিলে 'বোসা' শব্দটি সেকেল গালি হিসেবে কোন স্বতন্ত্র আনন্দ, প্রাকৃতিক চাঞ্চল্যতা অথবা সহজাত ক্ষমতার ক্ষেত্রে ব্যবহার করা হয়। ১৯৩২ সালে নোয়েল রোজা প্রথমবারের মতো শব্দটি সাম্বায় ব্যবহার করেছেন: "হে সাম্বা, আমাদের প্রস্তুতি এবং অন্যান্য বোসাস আমাদের সম্পদ, আমাদের কাছের সম্পদ।"
বোসা নোভা পরিভাষার উৎপত্তি রহস্য আজও অজানাই রয়ে গেছে। ১৯৫০-এর দশকের শেষদিকে রিও দি জেনেরিও'র শৈল্পিক সামুদ্রিক সৈকত সংস্কৃতিতে কোন নতুন ধারা বা কেতাদুরস্ত তরঙ্গ বুঝাতে বোসা পরিভাষা ব্যবহার করা হতো। ব্রাজিলীয় লেখক রুই কাস্ত্রো তার বই বোসা নোভায় দাবী করেছেন যে, বোসা শব্দটি ১৯৫০-এর দশকে সঙ্গীতশিল্পীরা ইতোমধ্যেই ব্যবহার করে ফেলেছেন। এর মাধ্যমে কারও গান গাওয়া দক্ষতা বা নিজস্ব ধর্মীয় বিষয়ের ক্ষেত্রে প্রয়োগ করা হতো। কাস্ত্রো দাবী করেন যে, বোসা নোভা পরিভাষাটি খুব সম্ভবতঃ ১৯৫৮ সালে গ্রুপো ইউনিভার্সিটারিও হেব্রাইকো দো ব্রাসিল (ব্রাজিল বিশ্ববিদ্যালয় হিব্রু গ্রুপ) কর্তৃক পরিচালিত জনপরিবেষ্টিত কনসার্টে প্রথমবারের মতো ব্যবহার করা হয়েছে। এই দলে সিলভিনহা টেলেস, কার্লিনোস লিরা, নারা লিয়াও, লুইজিনো একা, রবার্তো মেনেস্কাল প্রমূখরা ছিলেন। ১৯৫৯ সালে নারা লিয়াও আরও একটি বোসা নোভাকেন্দ্রীক প্রদর্শনীতে অংশ নিয়েছিলেন। পিউসি'র (পন্টিফিসিয়া ইউনিভার্সিদাদ কাতোলিকা) পরিচালনায় প্রথম ফেস্টিভাল দে সাম্বা অধিবেশনে অন্তর্ভুক্ত হয়। এ অধিবেশনে কার্লোস দাইগুজ নামীয় এক আইনের ছাত্র সভাপতিত্ব করেছিলেন। পরবর্তীকালে তিনি লিয়াওয়ের সাথে পরিণয়সূত্রে আবদ্ধ হয়েছিলেন।
সেতু (চলচ্চিত্র)
সেতু (சேது) হচ্ছে ১৯৯৯ সালে মুক্তিপ্রাপ্ত একটি তামিল ভাষার চলচ্চিত্র। চলচ্চিত্রটির কাহিনীকার এবং পরিচালক ছিলেন তামিল চলচ্চিত্র শিল্পে নবাগত পুরুষ বালা। দুঃখদায়ক প্রেম-পরিণতির কাহিনী নিয়ে নির্মিত এই সেতু চলচ্চিত্রটিতে বিক্রম এবং আবিদা মুখ্য ভূমিকায় অভিনয় করেছিলেন। ইলাইয়ারাজার সঙ্গীত পরিচালনায় চলচ্চিত্রটি সাফল্যের মুখ দেখেছিলো।
চলচ্চিত্রটির কাহিনী সেতু ওরফে চিয়াঁ (বিক্রম) কে নিয়ে যে একজন পাড়ার মাস্তান এবং এক কলেজছাত্রীর প্রেমে পড়ে এবং পরে বিভিন্ন ঘটনার পরে পাগল হয়ে যায়।
১৯৯৯ সালের অক্টোবরে মুক্তি পায় সেতু এবং ব্যাপক দর্শকপ্রিয়তাসহ অনেক ব্যবসাসফল হয়। চলচ্চিত্রটি জাতীয় চলচ্চিত্র পুরস্কার (সেরা তামিল চলচ্চিত্র), ফিল্মফেয়ার সেরা চলচ্চিত্র পুরস্কার - তামিল এবং একটি সিনেমা এক্সপ্রেস পুরস্কার জেতে। অভিনেতা বিক্রম এই চলচ্চিত্রের জন্যই চিয়াঁ বিক্রম নামে পরিচিতি পেয়েছিলেন। চলচ্চিত্রটি হিন্দি ভাষায় তেরে নাম (২০০৩) নামে পুনঃনির্মিত হয়েছিলো যেখানে বলিউডের জনপ্রিয় নায়ক সালমান খান মুখ্য ভূমিকায় অভিনয় করেছিলেন এবং সাথে ছিলেন ভূমিকা চাওলা। চলচ্চিত্রটি একটি সত্যি কাহিনীর উপরে ভিত্তি করে নির্মিত হয়েছিলো, পরিচালক বালার জীবনে সেতু চরিত্রের মত একজন বন্ধু ছিলো যে প্রেমের দুঃখদায়ক পরিণতি ভোগ করেছিলো।
গ্রেট মসজিদ, বুদাউন
জামে মসজিদ শামসি বা গ্রেট মসজিদ,বুদাউন হল ভারতের উত্তর প্রদেশের বুদাউনের ঐতিহাসিক কেন্দ্রে নির্মিত একটি প্রধান মসজিদ।
মসজিদটি তৎকালীন দিল্লী সালতানাতের শাসক শামসুদ্দিন ইলতুতমিশের দ্বারা নির্মিত হয়েছিল। এই মসজিদটি পারসিয়ান ও আফগান স্থাপত্যকে প্রতিফলিত করে। এর তিনটি ফটক রয়েছে: প্রধান ফটকটি শাকিল রোডের মুখোমুখি অবস্থানে রয়েছে। আর এটি লাল মার্বেল দিয়ে তৈরি এবং এটি ১০০ ফুট অবধি  লম্বা।  দ্বিতীয় ফটকটি হল ফারশোরী টোলায়, তৃতীয়টি সোথায়। এটির একটি কেন্দ্রীয় গম্বুজ রয়েছে যার চারপাশে আরও দুটি গম্বুজ রয়েছে এবং এছা্ড়া আরও ৫টি গম্বুজ রয়েছে।  মেঝে সাদা মার্বেল (সাঙ্গেমারমার) দিয়ে তৈরি। এটির প্রাঙ্গনে একটি "হাউজ" (পুকুর) এবং তিনটি "উজুখানা" (শয়নকক্ষ এবং বসার ঘর) রয়েছে।  মসজিদের দুই পাশ আবাসিক ব্লক দ্বারা চিহ্নিত  করা হয়েছে যাকে জামে মসজিদ কোয়ার্টার বলে।
মসজিদটি সোথা মহল্লা নামে একটি উঁচু এলাকায় নির্মিত। এটিকে বুদাউন শহরের সর্বোচ্চ স্থাপনা বলা যেতে পারে।
এটি জাতীয় গুরুত্বের একটি স্মৃতিস্তম্ভ এবং একটি জাতীয় ঐতিহ্যবাহী স্থানও।
২০২২ সালের অক্টোবরে হিন্দু সংগঠনগুলি মসজিদের জায়গাটিকে একটি হিন্দু মন্দির মসজিদের ভিত্তি ছিল এমন একটি দাবি করেছিল। এছাড়া তারা মসজিদটি ভেঙ্গে হিন্দু মন্দির হিসেবে জায়গাটিকে পুনরুদ্ধার করারও দাবি করেছিল।
কার্ল রাশওয়ার্থ
কার্ল অ্যান্ড্রু রাশওয়ার্থ (Carl Rushworth; জন্ম: ২ জুলাই ২০০১; কার্ল রাশওয়ার্থ নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংরেজ ক্লাব ব্রাইটন অ্যান্ড হোভ আলবিয়নের হয়ে গোলরক্ষক হিসেবে খেলেন।
২০২৩ সালে, রাশওয়ার্থ ইংল্যান্ড অনূর্ধ্ব-২১ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
কার্ল অ্যান্ড্রু রাশওয়ার্থ ২০০১ সালের ২রা জুলাই তারিখে ইংল্যান্ডের হ্যালিফ্যাক্সে জন্মগ্রহণ করেছেন এবং সেখানেই তার শৈশব অতিবাহিত করেছেন।
রশিদ বন্দর
ইতিহাস
বন্দরটি শেখ রশিদ বিন সাঈদ আল মাকতুমের নামানুসারে নামকরণ করা হয় এবং এটি ১৯৭২ সালে চালু করা হয়। সে সময় বন্দরে মাত্র দুটি চলন্ত ক্রেন ছিল এবং ১০০,০০০ টিইইউ এর কম ধারণ ক্ষমতা ছিল। ১৯৭৮ সালে, বন্দরে নতুন ৩৫টি নোঙ্গরস্থান অন্তর্ভুক্ত করার জন্য বন্দরটি সম্প্রসারিত করা হয় (যার মধ্যে পাঁচটি সে সময় বৃহত্তম কন্টেইনার জাহাজ দ্বারা ব্যবহার করতে সক্ষম হয়েছিল)। বর্তমানে বন্দরটিতে [যার গভীরতা ১৩ মিটার (৪৩ ফুট)] ৯টি চলন্ত ক্রেন এবং ১,৫০০,০০০ টিইইউ ধারণ ক্ষমতা আছে।
বর্তমানে মিনা রশিদ সাধারণ পণ্যবাহী জাহাজ, রোরো এবং যাত্রীবাহী জাহাজের জন্য নোঙ্গরস্থান সরবরাহ করে। ১৯৮০-এর দশকের প্রথম দিকে মিনা রশিদকে জেবেল আলী বন্দর দ্বারা সম্পূরক করা হয়, যা আবু ধাবি সীমান্তের কাছে দুবাইয়ের বাণিজ্যিক কেন্দ্র থেকে অনেক দূরে অবস্থিত।
কার্ল রাশওয়ার্থ
আন্তর্জাতিক ফুটবল
তিনি ২০২৩ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২৩ সালের জুন মাসে প্রকাশিত ২৩ সদস্যের ইংল্যান্ড অনূর্ধ্ব-২১ দলে স্থান পেয়েছিলেন,  উক্ত প্রতিযোগিতার ফাইনালে ইংল্যান্ড অনূর্ধ্ব-২১ স্পেন অনূর্ধ্ব-২১ দলকে ১–০ গোলের ব্যবধানে পরাজিত করে উয়েফা ইউরোপীয় অনূর্ধ্ব-২১ চ্যাম্পিয়নশিপের ইতিহাসে তৃতীয়বারের মতো শিরোপা ঘরে তুলতে সক্ষম হয়েছে।
রশিদ বন্দর
ইতিহাস
রশিদ বন্দর সংলগ্ন রয়েছে দুবাই ড্রাইডকস এবং দুবাই মেরিটাইম সিটি। এই উভয় সুবিধা মিনা রশিদের নৈকট্যের কারণে নির্মিত হয়। কিন্তু, ২০০৮ সালের জানুয়ারী মাসে, ঘোষণা করা হয় যে বন্দর পুনর্নির্মাণ করা হবে। ফলে সকল পণ্যবাহী যান মার্চ ২০১৮ এর শেষে জেবেল আলী বন্দরে স্থানান্তরিত হবে এবং মিনা রশিদ ক্রুজ টার্মিনালে পরিণত হবে। এছাড়াও, বন্দরের কিছু অংশ সরকারী সংস্থা নাখীল পুনরুদ্ধার করবে "সমুদ্রের কাছে একটি শহরাঞ্চল" তৈরি করতে যাতে ২০০,০০০ বাসিন্দা থাকবে।
ডিপি ওয়ার্ল্ডের সহযোগিতায় শীর্ষ উন্নয়নকারী এমার মিনা রশিদে একটি নতুন প্রকল্প সিরধানা চালু করার কথা ঘোষণা করেছে, যা দুবাইয়ের মিনা রশিদের একটি নতুন সামুদ্রিক গন্তব্যের মধ্যে অবস্থিত ১-৩ শয়নক্ষবিশিষ্ট অ্যাপার্টমেন্ট প্রদান করে।
কুইন এলিজাবেথ ২
রশিদ বন্দর সাবেক কুনার্ড জাহাজ কুইন এলিজাবেথ ২ এর বর্তমান অবস্থান যা তার নতুন মালিকদের কাছে হস্তান্তর করার আগে কোম্পানির জন্য তার চূড়ান্ত যাত্রা শেষে ২৬ নভেম্বর, ২০০৮ তারিখে সেখানে পৌঁছায়। ২০১৭ সালের মার্চ মাসে দুবাই ভিত্তিক একটি নির্মাণ কোম্পানি ঘোষণা করে যে, জাহাজটি সংস্কারের জন্য চুক্তিবদ্ধ হয়েছে। পুনরুদ্ধারকৃত কিউই-২ ১৮ই এপ্রিল ২০১৮ সালে দর্শকদের জন্য খোলা হয়।
'খোন-দ্কোন-ম্ছোগ-র্গ্যাল-পো
'খোন-দ্কোন-ম্ছোগ-র্গ্যাল-পো (১০৩৪ - ১১০২) তিব্বতী বৌদ্ধধর্মের অন্যতম প্রধান ধর্মসম্প্রদায় সা-স্ক্যা ধর্মসম্প্রদায়ের প্রতিষ্ঠাতা ও প্রথম সা-স্ক্যা-খ্রি-'দ্জিন ছিলেন।
প্রথম জীবন
'খোন-দ্কোন-ম্ছোগ-র্গ্যাল-পো ১০৩৪ খ্রিষ্টাব্দে গ্যার-লুং-ম্খার-স্তাব্স নামক স্থানে 'খোন পরিবারগোষ্ঠীতে জন্মগ্রহণ করেন। তার পিতা শাক্য-ব্লো-গ্রোস একজন অনুবাদক ছিলেন। 'খোন-দ্কোন-ম্ছোগ-র্গ্যাল-পো ও তার জ্যৈষ্ঠ ভ্রাতা শেস-রাব-ত্শুল-খ্রিম  তিব্বতী বৌদ্ধধর্মের প্রাচীনতম র্ন্যিং-মা ধর্মসম্প্রদায়ের আচার অনুষ্ঠান ও তান্ত্রিকতার মধ্যে গোপনীয়তার অভাবকে লক্ষ্য করে এই ধর্মসম্প্রদায় সম্বন্ধে বীতশ্রদ্ধ হয়ে পড়েন।
শিক্ষা
'খোন-দ্কোন-ম্ছোগ-র্গ্যাল-পো সবাল-ফুগ অঞ্চলে খ্যিন নামক এক অনুবাদকের নিকট হেবজ্র সম্বন্ধে শিক্ষালাভের উদ্দেশ্যে যান। খ্যিনের মৃত্যু হলে তিনি ম্যু-গু-লুং গুহায় 'ব্রোগ-মি-শাক্য-য়ে-শেস নামক বৌদ্ধ পন্ডিতের নিকট হেবজ্র ও মার্গফল তত্ত্ব সম্বন্ধে শিক্ষালাভ করেন। এছাড়াও তিনি মাল-ব্লো-গ্রোস-গ্রাগ্স-পা নামক অনুবাদকের নিকটে চক্রসম্বর, 'গোস-খুং-পা-ল্হাস-ব্র্ত্সাস  নামক অনুবাদকের নিকটে গুহ্যসমাজতন্ত্র এবং প্রজ্ঞাগুপ্তের নিকট তিলকতন্ত্র সম্বন্ধে শিক্ষালাভ করেন।
পরবর্তী জীবন
তিনি ইয়ার্লুং উপত্যকার ব্রা-বো-লুং নামক স্থানে বহুকাল বসবাস করে পরবর্তীকালে গোরুম জিমছি কারপো নামক একটি মন্দির স্থাপন করেন, যা পরবরতীকালে সাক্য বৌদ্ধবিহার রূপে গঠিত হয়। তিনি সা-স্ক্যা-খ্রি-'দ্জিন নামক পদ সৃষ্টি করে ১০৭৩ খ্রিষ্টাব্দ থেকে ১১০২ খ্রিষ্টাব্দ পর্যন্ত প্রথম সা-স্ক্যা-খ্রি-'দ্জিন বা প্রথম সাক্য সিংহাসনাধিকারী পদ অধিকার করেন।
আরব ফেডারেশন
আরব ফেডারেশন অব ইরাক এন্ড জর্ডান ছিল ইরাক ও জর্ডানের সমন্বয়ে গঠিত একটি ইউনিয়ন। স্বল্পকালীন স্থায়ী এই ইউনিয়নটি ১৯৫৮ সালে স্থাপিত হয়। নাম অনুযায়ী এটি ফেডারেল কাঠামোর হলেও কার্যত এই ইউনিয়নটি একটি কনফেডারেশন ছিল।
ফেডারেশনটি ১৯৫৮ সালের ১৪ ফেব্রুয়ারি গঠিত হয়। ইরাকের রাজা দ্বিতীয় ফয়সাল ও তার চাচাত ভাই জর্ডানের রাজা হোসেনের দুটি হাশেমি রাজ্যকে একত্রিত করার ইচ্ছা থেকে এর সূত্রপাত ঘটে। ইউনাইটেড আরব রিপাবলিক নামক আরেকটি ইউনিয়নের সৃষ্টিও এর পেছনে ভূমিকা পালন করে। আরব ফেডারেশন মাত্র ছয় মাস স্থায়ী ছিল। ১৯৫৮ সালের ১৪ জুলাই সামরিক অভ্যুত্থানে ফয়সাল ক্ষমতাচ্যুত হওয়ার পর ২ আগস্ট ফেডারেশন বিলুপ্ত হয়।
প্রাথমিক ঘটনা
১৯৩০ এর দশকে হাশেমি রাজবংশ আরবদের ঐক্যকে মূল্যায়ন করে। ইরাক ও জর্ডান তিনবার একীভূত হওয়ার প্রচেষ্টা চালানো হয়। ইরাকি দৃষ্টিকোণ থেকে কতিপয় দায়বদ্ধতায় ভারসাম্য আনার জন্য অর্থনৈতিক ও কৌশলগত দিকে জর্ডানের অল্প করণীয় ছিল। এই দায়বদ্ধতার মধ্যে ছিল জর্ডানের রাজা আবদুল্লাহর আরব-ইসরায়েলি সংঘর্ষে পরিবর্তন আনা, তার ব্রিটিশদের পক্ষালম্বন ও রাজা আবদুল্লাহ ও ইরাকি রাজার অভিভাবক আবদুল্লাহর মধ্যকার অস্থিতিশীল সম্পর্ক। এই ইস্যুগুলোকে অগ্রাহ্য করে দুই দেশ ১৯৪৬-৪৭ সালে প্রথম একীভূত হওয়ার উদ্যোগ নেয়। দ্বিতীয়বার ১৯৫১-৫২ সালে উদ্যোগ নেয়া হয় এবং রাজা আবদুল্লাহ নিহত হওয়ার পর জর্ডান ও হাশেমি নিয়ন্ত্রণ রক্ষার জন্য এর উদ্দেশ্য ছিল। ১৯৫৮ সালে তৃতীয় মৈত্রীর উদ্যোগ নেয়া হয়। সংযুক্ত আরব প্রজাতন্ত্রের সম্প্রসারণের বিরুদ্ধে আঞ্চলিক সুবিধা এর কারণ ছিল।
আরব বিশ্বে ঔপনিবেশিক সময়ের পর অনেকেই একটি একক আরব রাষ্ট্র গঠনের ব্যাপারে মত প্রকাশ করে। আরব জাতীয়তাবাদের অধীনে এই আরব রাষ্ট্রের ধারণা মধ্যপ্রাচ্যের তরুণ বুদ্ধিজীবীদের মধ্যে জনপ্রিয় হয়ে উঠে। আরব জাতীয়তাবাদের নানারূপ মতবাদের ফলে আরব স্নায়ুযুদ্ধের জন্ম হয়। এসময় বেশ কয়েকজন নেতার অধীনে আন্দোলন পরিচালিত হয়। সবচেয়ে বিখ্যাত ছিলেন মিশরের রাষ্ট্রপতি জামাল আবদেল নাসের। নাসেরের ধারণা ছিল, একটি প্যান আরব রাষ্ট্র যাতে বিদেশী বিশেষত ইউরোপীয় হস্তক্ষেপ থাকবে না, ভূমি সংস্কার, সমাজতান্ত্রিক মনোভাব ও শাসক রাজাদের উৎখাত। এর ফলে রাজকীয় ভাবধারার ও ইউরোপপন্থি ইরাক ও জর্ডানের জন্য নাসেরের চিন্তা ক্ষতির কারণ বলে বিবেচিত হয়। ব্রিটিশরা চলে যাওয়ার পর থেকে ইরাক ও জর্ডানে হাশেমি রাজতন্ত্র কায়েম ছিল। ১৯৫২ সালে মিশরের রাজা ফারুককে উৎখাতকারী নাসেরের চিন্তার সাথে ইরাকের শাসনতান্ত্রিক ভিত্তি ছিল বিপরীতমুখী। পশ্চিমা দেশসমূহ ও সোভিয়েত বিরোধী মনোভাবের কারণে প্যান আরব মতবাদের সাথে সম্পর্ক জটিল হয়ে উঠে। ১৯৫৫ সালে ইরাক বাগদাদ চুক্তিতে সম্মত হয়। এর মাধ্যমে সোভিয়েত ইউনিয়নকে মধ্যপ্রাচ্যের তেলসম্পদে প্রবেশ থেকে দূরে রাখতে উদ্যেগ নেয়া হয়। বাগদাদ চুক্তির মাধ্যমে তুরস্ক, পাকিস্তান, ইরান ও যুক্তরাজ্য জোটবদ্ধ হয়। ইরাকের প্রধানমন্ত্রী নুরি আস সাইদ একে ইরাকের নিরাপত্তার নিশ্চয়তা হিসেবে দখলেও নাসের বিদেশী শক্তির কাছে আত্মসমর্পণ বলে এর বিরোধিতা করেন।
১৯৫৮ সালের প্রথমদিকে সিরিয়া ও মিশরের সমন্বয়ে সংযুক্ত আরব প্রজাতন্ত্র গঠিত হওয়ার পর নাসেরের প্যান আরব আদর্শগুলো উভয় হাশেমি শাসনের জন্য হুমকি হয়ে উঠে। নাসেরের মতবাদের বিপরিতে নুরি আস সাইদ জর্ডান ও ইরাকের মধ্যে ইউনিয়ন গঠনের জন্য অগ্রসর হন। ১৯৫৮ সালের ১৪ ফেব্রুয়ারি সরকারি প্রতিষ্ঠিত হওয়ার পর আরব ফেডারেশন বৈদেশিক নীতি ও প্রতিরক্ষা কর্মকাণ্ড একীভূত করে। তবে অনেক আভ্যন্তরীন কর্মকাণ্ড জাতীয় সরকারের আওতায় থেকে যায়। নুরি আস সাইদ নবগঠিত আরব ইউনিয়নের প্রধানমন্ত্রী হন। তার ধারণা ছিল সেনাবাহিনী রাজার প্রতি অণুগত থাকবে এবং তার সরকার ক্ষমতায় বহাল থাকবে। কিন্তু সেনাবাহিনীর সুন্নি অফিসারদের ক্ষমতা বৃদ্ধি পেতে থাকে। তারা তাকে ক্ষমতাচ্যুত করে। এরপর ১৯৫৮ সালের গ্রীষ্মে আরব ফেডারেশনের সমাপ্তি ঘটে।
পতন
ইউনাইটেড আরব রিপাবলিক ও আরব ফেডারেশনের মধ্যে উত্তেজন বৃদ্ধি পায়। রিপাবলিকের সেনাদের গতিবিধির কারণে ফেডারেশনও তাদের সেনাদের গতিবিধি বৃদ্ধি করে। ১৯৫৮ সালের জুলাইয়ে আবদুল করিম কাসেম রাজা ও তার বাগদাদের সরকারকে ক্ষমতাচ্যুত করেন। সাইদ ও রাজা দ্বিতীয় ফয়সালের পতন ও মৃত্যুর পর ফেডারেশনের সমাপ্তি ঘটে।
ইরাকের হাশেমি রাজবংশের পতনের পরপর ইরাক ও জর্ডানের সম্পর্ক শেষ হয়নি। ১৯৭৫ সালে জর্ডান সিরিয়ার সাথে তাদের অর্থনৈতিক সম্পর্ক থেকে ফিরে আসে এবং ইরাকের দিকে মনোনিবেশ করে। ইরাক জর্ডানকে শক্তিশালী অর্থনীতি, তেল থেকে প্রাপ্ত অর্থ, বড় বাজার ও কৌশলগত গভীরতার প্রস্তাব করে। ইরাকি অর্থনৈতিক সাহায্যের মাধ্যমে জর্ডান কিছু অর্থনৈতিক অর্জন করতে সক্ষম হয়। মূলত ১৯৯০ সাল পর্যন্ত ইরাক জর্ডানের সবচেয়ে বড় বাজার ছিল। বাণিজ্যিক ঋণগুলো তেলের মাধ্যমে পূরণ করা হচ্ছিল এবং ইরাক ইরান যুদ্ধের পর লাভজনক নির্মাণ প্রকল্পও এর অন্তর্ভুক্ত ছিল।
উমাপতিধর
উমাপতিধর (দ্বাদশ - ত্রয়োদশ শতক) লক্ষ্মণসেনের( আনুঃ-১১৭৮-১২০৬ খ্রিঃ) পঞ্চরত্নের অন্যতম। রাজা বিক্রমাদিত্যের রাজসভাকে কেন্দ্র করে যেমন কালিদাস ও তার সহযোগীদের নিয়ে নবরত্ন সভার সমাবেশ ঘটেছিল তেমনি এই বাংলার নবদ্বীপের রাজা লক্ষণসেনের রাজসভাতেও পঞ্চরত্নের আবির্ভাব হয়- জয়দেব, উমাপতিধর, ধোয়ী, শরণ ও গোবর্ধন আচার্য হলেন সেই পঞ্চরত্নের এক একটি রত্নস্বরূপ। উল্লেখ্য জয়দেবই ছিলেন এই পঞ্চরত্নের মধ্যমণি। জয়দেবের এই চারজন কবিবন্ধুর নাম পরিচয় হয়তো চিরতরে হারিয়েই যেত যদি না কবি জয়দেব তার 'গীতগোবিন্দ'-এ এঁদের নাম ও কাব্যবৈশিষ্ট্য উল্লেখ করতেন। অবশ্য ইতিপূর্বেই লক্ষ্মণসেনের সভাসদ, বটুদাসের পুত্র শ্রীধরদাস সদুক্তিকর্ণামৃতে এই চারজনের বহু শ্লোক অন্তর্ভুক্ত করে এঁদের কাব্যকবিতাকে বিস্মৃতির হাত থেকে রক্ষা করেছেন। জয়দেবের মতে বাক্য পল্লবিত করা ছিল উমাপতিধরের রচনাবৈশিষ্ট্য । তার রচনাগুলির মধ্যে দেওপাড়াপ্রশস্তি ও মাধাইনগরের তাম্রশাসন পাওয়া গেলেও তার রচিত বলে উল্লিখিত চন্দ্রচূড়চরিত পাওয়া যায় না। অবশ্য পারিজাতহরণ নাটকের  রচয়িতা হিসাবে উমাপতিধরের নাম পাওয়া গেলেও অনুমিত হয় ইনি উমাপতি বন্দ্যোপাধ্যায় - স্বতন্ত্র ব্যক্তি, তার পৃষ্টপোষক ছিলেন রাজা হরিহরদেব হিন্দুপতি।
আবির্ভাব কাল
যেহেতু পঞ্চরত্নের পাঁচজনই রাজা লক্ষ্মণসেনের সভা অলংকৃত করেছিলেন তাই সহজেই অনুমান করা যায় এঁরা সকলেই সমসাময়িক। সুভাষিতাবলী শীর্ষক শ্লোক সংগ্রহে উল্লেখ পাওয়া যায় :
অর্থাৎ লক্ষ্মণসেনের সভায় ছিলেন গোবর্ধন, শরণ, জয়দেব, উমাপতি, কবিরাজ ধোয়ী প্রমুখ রত্ন। এই শ্লোক থেকে তাই মনে হয় এই পাঁচ কবিরত্ন একই সময় লক্ষ্মণসেনের সভায় অবস্থান ক'রেছিলেন। তবে এঁদের আবির্ভাবের কোন সুনির্দিষ্ট সন তারিখ জানা যায় না। শুধু এটুকু নিঃসংশয়ে বলা যায় যে, উমাপতিধর কবি  জয়দেবের বন্ধু ও সমসাময়িক কবি এবং জয়দেবের সঙ্গে লক্ষ্মণসেনের সভায় একই সঙ্গে অবস্থান করতেন।
সাহিত্যকর্ম
শ্রীধরদাসকৃত সদুক্তিকর্ণামৃতে উমাপতিধরের নামে অন্তত ৯০টি শ্লোক গৃহীত হ'য়েছে। তার অসাধারণ কবিত্বশক্তি থাকলেও অনুমিত হয় তিনি কোন পুরোমাপের কাব্য লেখেননি। গৌড়ীয় রীতির আদর্শে 'অক্ষর ডম্বর' ও 'অলংকার ডম্বর'এর সাহায্যে উমাপতির রচনাশৈলীর বৈচিত্র্য লক্ষ্য করা যায়। কবিত্ব যতটুকু থাক, পল্লবিত বাক্য রচনার আসক্তিই তাকে বেশি আকৃষ্ট করত। দেওপাড়া প্রশস্তি ও মাধাইনগরের তাম্রশাসনে উমাপতির রচনাকৌশল লক্ষ্য করা যাবে। বাংলাদেশের বিভিন্ন তাম্রশাসন বা লিপি লেখনে কবিদের রচনার প্রধান বৈশিষ্ট্যই ছিল রচনার সহজ স্বাভাবিকতাকে উপেক্ষা করে অলংকার সজ্জার আতিশয্যকে বরণ করা। উমাপতি ছিলেন এই রীতির প্রধান হোতা।
অর্থাৎ, -হে ম্লেচ্ছরাজ! সাধু সাধু। আপনার জননী সত্যই বীরপ্রসবিনী। নীচ (সম্প্রদায়) হলেও আপনার মত বীরের জন্যই পৃথিবী এখনও সুক্ষত্রিয় আছে।
দেওপাড়া প্রশস্তি
এটি প্রাচীন বাংলা লিপির উদ্ভবের ইতিহাসে অত্যন্ত গুরুত্বপূর্ণ দলিল বলা যায়। লিপিটিতে সেনরাজাদের বিশেষত বিজয়সেনের রাজত্বকালের অতি মূল্যবান ইতিহাস লিপিবদ্ধ। বর্তমান বাংলাদেশের রাজশাহী জেলার দেওপাড়া নামক গ্রাম থেকে ১৮৬৫ সালে প্রত্নতাত্ত্বিক সি . টি মেটকাফ এটি আবিষ্কার করেন এবং জার্নাল অব দি এশিয়াটিক সোসাইটি অব বেঙ্গল (সংখ্যা-৩৪, পার্ট-১) পত্রিকায় লিপিটি প্রকাশ করেন। শিলালিপিটিতে রাজা বিজয়সেনের অতিমাহাত্ম্যপূর্ণ প্রশস্তিসহ সেন রাজাদের বংশতালিকার উল্লেখ আছে। ৫-৯ নং শ্লোকে দক্ষিণ ভারতের কর্ণাটক থেকে আগত সেনরাজাদের  ব্রহ্মক্ষত্রিয় রূপে নির্দেশ করা হয়েছে । আবার ১৪-২২ নং শ্লোকে বিজয়সেনকে মহান ও পরাক্রমশালী রাজার মর্যাদা দেওয়া হয়েছে।  বিজয়সেন সম্পর্কে আরও বলা হয়েছে যে, তিনি বীর, রাঘব, নান্য ও বর্ধন রাজাদের বন্দী করেন আর গৌড়, কলিঙ্গ ও কামরূপরাজাকে পরাজিত করেন । পশ্চিমের রাজাদের পরাস্ত করবার জন্য তিনি গঙ্গার গতিপথ ধরে বিশাল একটি নৌ-অভিযানও চালিয়েছিলেন । বিজয়সেন  অতি জাঁকজমকপূর্ণভাবে প্রদ্যুম্নেশ্বরের মন্দির নির্মাণ করান এবং তার কাছেই  একটি দিঘি  খনন করান ( শ্লোক নং - ২২ -২৯ ) । এর পরের অংশের বর্ণনা  মন্দিরের অভ্যন্তরে স্থাপিত একটি মূর্তিকে নিয়ে। সর্বশেষে আছে  লিপিকর্তা এবং খোদাইকারীর পরিচয় ।
লিপিটিতে সর্বমোট ৩৬টি শ্লোক আছে। বিভিন্ন ধরনের ছন্দ বৈচিত্র্যে তা পরিপূর্ণ। মন্দাক্রান্তা, মালিনী, শিখরণী, বসন্ততিলক, পৃথ্বী, শার্দূলবিক্রীড়িত, ইন্দ্রবজ্রা প্রভৃতি ছন্দ পরিলক্ষিত। দেওপাড়া প্রশস্তি বিষয়ক গবেষক প্রখ্যাত ঐতিহাসিক রাখালদাস বন্দ্যোপাধ্যায় স্পষ্টতইঃ দেখিয়েছেন যে এই সময় বাংলা বর্ণমালার প্রায় ২২টি ক্ষেত্রে আকৃতিগত উন্নয়ন সাধিত হয়েছিল। এ কারণে, দেওপাড়া প্রশস্তিকে আধুনিক বাংলা বর্ণমালার পূর্বসুরী  বলা যেতে পারে ।
মীর আবুল খায়ের
ডাঃ মীর আবুল খায়ের ঘটু বাংলাদেশের মানিকগঞ্জ জেলার রাজনীতিবিদ, চিকিৎসক ও মুক্তিযোদ্ধা, যিনি তৎকালীন পূর্বপাকিস্তান প্রাদেশিক পরিষদ সদস্য এবং তৎকালীন ঢাকা-৪ সংসদ সদস্য ছিলেন।
প্রাথমিক জীবন
মীর আবুল খায়ের মানিকগঞ্জে জন্মগ্রহণ করেন।
রাজনৈতিক জীবন
মীর আবুল খায়ের একজন চিকিৎসক, মুক্তিযোদ্ধা ও তৎকালীন পূর্বপাকিস্তান প্রাদেশিক পরিষদ সদস্য ছিলেন। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন ঢাকা-৪ আসন থেকে সংসদ সদস্য নির্বাচিত হন।
তুগলক রাজবংশ
তুগলক সাম্রাজ্য ( বা ) ১৩২০ সালে গিয়াসউদ্দিন কর্তৃক প্রতিষ্ঠিত একটি তুর্কি মুসলিম রাজবংশ যারা ১৩২০ থেকে ১৪১৩ পর্যন্ত দিল্লী সালতানাতের শাসক ছিল।  এই সালতানাতের রাজধানী ছিল দিল্লি। এই সাম্রাজ্য মধ্যযুগে ভারতবর্ষের বিস্তীর্ণ অঞ্চল শাসন করেছে।
রাজবংশটি মুহাম্মদ বিন তুঘলকের নেতৃত্বে একটি সামরিক অভিযানের মাধ্যমে তার আঞ্চলিক প্রসার ঘটায় এবং ১৩৩০ থেকে ১৩৩৫ সালের মধ্যে তার শীর্ষে পৌঁছায়। এটি ভারতীয় উপমহাদেশের বেশিরভাগ অংশ শাসন করেছিল।
উৎপত্তি
"তুঘলক" শব্দটির ব্যুৎপত্তি নিশ্চিত নয়। ষোড়শ শতাব্দীর লেখক ফিরিস্তা দাবি করেছেন যে এটি তুর্কি শব্দ "কুতলুঘ" এর দুর্নীতি, কিন্তু এটি সন্দেহজনক। সাহিত্য, সাংখ্যিক এবং এপিগ্রাফিক প্রমাণ স্পষ্ট করে যে তুঘলুক রাজবংশের প্রতিষ্ঠাতা গিয়াসউদ্দিন-এর ব্যক্তিগত নাম ছিল, পৈতৃক পদবী নয়। ইতিহাসবিদরা পুরো রাজবংশকে সুবিধাজনক বিষয় হিসেবে বর্ণনা করার জন্য "তুঘলক" পদবী ব্যবহার করেন, কিন্তু রাজবংশের রাজারা "তুঘলক" কে পদবি হিসেবে ব্যবহার করতেন না: কেবল গিয়াসউদ্দিন এর পুত্র মুহাম্মদ বিন তুঘলুক নিজেকে তুঘলক শাহের পুত্র ("বিন তুঘলুক") বলে অভিহিত করেছিলেন।
রাজবংশের বংশপরিচয় আধুনিক ইতিহাসবিদদের মধ্যে বিতর্ক হয় কারণ পূর্ববর্তী সূত্রগুলি এটি সম্পর্কিত বিভিন্ন তথ্য সরবরাহ করে। তুঘলকের রাজদরবার কবি বদর-ই চাচ বাহরাম গুরের রেখা থেকে রাজবংশের জন্য একটি রাজকীয় সাসানীয় বংশতালিকা খোঁজার চেষ্টা করেছিলেন, যা সুলতানের বংশানুক্রমিক সরকারী অবস্থান বলে মনে হয়, যদিও এটি চাটুকারিতা হিসাবে খারিজ করা যেতে পারে। মরোক্কোর ভ্রমণকারী ইবনে বতুতা বলেছেন যে তুঘলক "তুর্কিদের কারাউনা উপজাতির" অন্তর্ভুক্ত, যারা তুর্কিস্তান এবং সিন্ধের মধ্যবর্তী পার্বত্য অঞ্চলে বাস করত, একজন সুফি সাধু রুকন-ই-আলমের দাবির উপর ভিত্তি করে। যাইহোক, এটি অন্যান্য সমসাময়িক উৎস দ্বারা সমর্থন করা হয় না। কারাউনারা মঙ্গোল ছিলেন বা মঙ্গোল সৈন্যদলের সাথে যুক্ত ছিলেন, যাদের তুঘলক তুচ্ছ করেছিলেন, এবং তুঘলক কারাউনা ছিলেন এমন সম্ভাবনা কম।
ইতিহাস
তুগলক সাম্রাজ্যের সূচনা হয়েছিল গিয়াসউদ্দিন তুগলকের মাধ্যমে। তার মৃত্যুর পর তার ছেলে মুহাম্মদ বিন তুগলক ক্ষমতায় আসীন হন। তিনিই তুগলক সাম্রাজ্যের ব্যাপক প্রসার ঘটিয়েছিলেন। তারপরও মুহাম্মদ বিন তুগলক তার দূর্বল রাজ্যনীতি, অসহিষ্ণুতা এবং রহস্যময় আচরনের কারণে কুখ্যাত ছিলেন। তাই বাংলা এবং উর্দূতে তুগলকি কাণ্ড বলতে আজব এবং অবান্তর কাণ্ড-কারখানাকে বুঝায়।
মুহাম্মদ বিন তুগলকের মৃত্যুর পর এক মাসেরও কম সময়ের জন্য ক্ষমতায় এসেছিলেন তার দুঃসম্পর্কের আত্মীয় মুহাম্মদ ইবন তুগলক। কিন্তু ফিরোজ শাহ তুগলক মুহাম্মদ ইবন তুগলককে হত্যা করে ক্ষমতা দখল করে নেন। ফিরোজ শাহ তুগলক সৈন্যবাহিনীর দিকে খুব একটা মনোযোগ না দেওয়ায় দক্ষিণাঞ্চলের একটা বিশাল অংশ তার হাতছাড়া হয়ে যায়। ফিরোজ শাহ তুগলকের মৃত্যুর দশ বছরের মধ্যেই তুগলক সাম্রাজ্যের পতন শুরু হয়।
পশ্চিমোরে
পিছোড়ে (Pichhore) ভারতের মধ্য প্রদেশ রাজ্যের গওয়ালিয়র জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে পিছোড়ে শহরের জনসংখ্যা হল ১১,৭২৫ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৫২%। পুরুষদের মধ্যে সাক্ষরতার হার ৬৩% এবং নারীদের মধ্যে এই হার ৪০%। সারা ভারতের সাক্ষরতার হার ৫৯.৫%, তার চাইতে পশ্চিমোরে এর সাক্ষরতার হার কম।
এই শহরের জনসংখ্যার ১৭% হল ৬ বছর বা তার কম বয়সী।
তথ্যসূত্র
Pichhore
বিউবনিক প্লেগ
বিউবনিক প্লেগ (Bubonic plague) হল ইয়ারসিনিয়া পেস্টিস নামক ব্যাক্টেরিয়াঘটিত প্লেগ রোগের তিনটি প্রকারের একটি। জীবাণুর সংস্পর্শে আসার ১ থেকে ৭ দিনের মধ্যে ইনফ্লুয়েঞ্জার মতো উপসর্গ দেখা দেয়। উপসর্গগুলো হল জ্বর, মাথাব্যথা, বমি। ত্বকের যে স্থান দিয়ে জীবাণু প্রবেশ করে তার নিকটবর্তী লসিকাগ্রন্থি ফুলে যায় ও ব্যথা হয়। মাঝেমধ্যে ফোলা লসিকাগ্রন্থি ফেটে যেতে পারে।
প্লেগ রোগের তিনটি রূপভেদ যেমন বিউবনিক প্লেগ, সেপটিসেমিক প্লেগ ও নিউমোনিক প্লেগ এর মধ্যে কোনটিতে আক্রান্ত হবে তা নির্ভর করে শরীরে জীবাণু প্রবেশের ধরনের উপর। বিউবনিক প্লেগ সাধারণত ছোট প্রাণী থেকে আক্রান্ত মক্ষিকার মাধ্যমে ছড়ায়। এটা প্লেগে আক্রান্ত প্রাণীর মৃতদেহ থেকে নির্গত তরল পদার্থ থেকেও ছড়াতে পারে। বিউবনিক প্লেগের ক্ষেত্রে, মক্ষিকা ত্বকে কামড়ালে জীবাণু শরীরে প্রবেশ করে লসিকা নালীর মাধ্যমে লসিকাগ্রন্থিতে পৌছায় ফলে লসিকা ফুলে যায়। রক্ত, থুতু বা লসিকাগ্রন্থিতে জীবাণুর উপস্থিতি নির্ণয় করে রোগ নির্ণয় করা যায়।
প্রতিরোধের ক্ষেত্রে বিভিন্ন জনস্বাস্থ্য বিষয়ক পদক্ষেপ নেয়া যেতে পারে যেমন যেসব এলাকায় প্লেগের প্রাদুর্ভাব বেশি সেখানে জনগণকে মৃত প্রাণীর সংস্পর্শ থেকে দূরে রাখা প্লেগ প্রতিরোধে টীকার কার্যকারিতা খুব একটা নেই। স্ট্রেপটোমাইসিন, জেনটামাইসিন, বা ডক্সিসাইক্লিন প্রভৃতি অ্যান্টিবায়োটিক ব্যবহৃত হয়। চিকিৎসা না করালে প্লেগ আক্রান্ত রোগীর ৩০% থেকে ৯০% রোগীই মৃত্যুবরণ করে।  মৃত্যু হলে সাধারণত দশ দিনের মধ্যেই হয়। চিকিৎসা সত্ত্বেও মৃত্যুঝুঁকি প্রায় ১০%। সারাবিশ্বে প্রতিবছর প্রতিবেদনকৃত রোগীর সংখ্যা প্রায় ৬৫০ জন তন্মধ্যে প্রায় ১২০ জন মৃত্যুবরণ করে। একবিংশ শতাব্দীতে আফ্রিকায় এই রোগটি সবচেয়ে বেশি দেখা যায়।
প্লেগকে ব্ল্যাক ডেথ এর কারণ হিসেবে মনে করা হয় যা এশিয়া, ইউরোপ ও আফ্রিকায় চতুর্দশ শতাব্দীতে মহামারী আকারে দেখা দেয় যাতে প্রায় পাঁচ কোটি মানুষ প্রাণ হারায়। যার ২৫%-৬০% লোকই ছিল ইউরোপীয়। সে সময় বহুসংখ্যক শ্রমজীবী মানুষ মৃত্যুবরণ করায় শ্রমিক সঙ্কট দেখা দেয় ফলে শ্রমিকদের মজুরি বৃদ্ধি পায়। কোনোকোনো ঐতিহাসিক এই ঘটনাকে ইউরোপীয় অর্থনৈতিক উন্নয়নের সন্ধিক্ষণ বোলে বিবেচনা করেন। bubonic শব্দটি গ্রিক শব্দ βουβών থেকে উদ্ভূত যার অর্থ  "কুঁচকি" (groin)। স্ফীত লসিকাগ্রন্থিকে বুঝাতে "buboes" শব্দটিও ব্যবহৃত হয়।
উপসর্গসমূহ
বিউবনিক প্লেগের সবচেয়ে সুপরিচিত লক্ষণ হল এক বা একাধিক সংক্রমিত, স্ফীত ও ব্যথাযুক্ত লসিকা গ্রন্থি যা বিউবো নামে পরিচিত। "ইয়ারসিনিয়া পেস্টিস" নামক ব্যাক্টেরিয়া মক্ষিকার কামড়ের মাধ্যমে শরীরে প্রবেশের পর নিকটবর্তী লসিকা গ্রন্থিতে বসতি গড়ে এবং বংশবিস্তার করে। বিউবোগুলো সাধারণত বগল, ঊরুর ঊর্ধ্বভাগ, কুঁচকি ও ঘাড় অঞ্চলে বেশি দেখা যায়। এছাড়া হাত ও পায়ের আঙুল, ঠোঁট ও নাকের অগ্রভাগের টিস্যুতে গ্যাংগ্রিন হয়। কামড়ভিত্তিক বিস্তারপ্রক্রিয়া হওয়ায় বিউবনিক প্লেগেই প্রথম প্রকাশ পায়। বিউবনিক প্লেগের উপসর্গসমূহ ব্যাক্টেরিয়ার সংস্পর্শে আসার কয়েকদিনের মধ্যেই প্রকাশ পায়। উপসর্গসমূহ নিম্নরূপঃ অন্যান্য লক্ষণসমূহের মধ্যে রয়েছে গভীর শ্বাস-প্রশ্বাস, অনবরত রক্তবমি (হিমাটেমেসিস), হাত-পা ব্যথা হওয়া, কাশি ও রোগী জ্যান্ত থাকা অবস্থাতেও ত্বকের ক্ষয় বা পচনের ফলে সৃষ্ট তীব্র ব্যথা। এছাড়া প্রচণ্ড ক্লান্তি, পেটের সমস্যা, লেন্টিকিউলি (সারা দেহে ছড়িয়ে থাকা কালো দাগ), চিত্তবৈকল্য বা প্রলাপ বকা ও গাঢ় নিদ্রা বা অচেতন অবস্থা।
কারণ
বিউবনিক প্লেগ হল Xenopsylla cheopis নামক সংক্রমিত র্যাষট ফ্লির কামড়ের ফলে সৃষ্ট লসিকাতন্ত্রের একটি সংক্রমণ। খুব বিরল কিছু ক্ষেত্রে যেমন সেপটিসেমিক প্লেগ, সরাসরি সংক্রমিত টিস্যু বা আরেকজন সংক্রমিত ব্যক্তির কফের সংস্পর্শে আসলে রোগটি ছড়াতে পারে। মক্ষিকাটি গৃহ ও ক্ষেতের ইঁদুরের দেহে পরজীবী হিসেবে বাস করে এবং তার পোষকটি মারা গেলে আরেকটি শিকারের সন্ধান করে। ব্যাক্টেরিয়াটি মক্ষিকার কোনো ক্ষতি করে না যা এক পোষক থেকে আরেক পোষকে জীবাণুর বিস্তারে সহায়তা করে। জীবাণুগুলো মক্ষিকার অন্ত্রে জড়ো হয়ে একটি পিণ্ডের মতো বায়োফিল্ম তৈরি করে। অন্ত্রের সম্মুখভাগ Y. pestis এর বায়োফিল্ম দ্বারা অবরুদ্ধ থাকে ফলে যখন মক্ষিকা অসংক্রমিত পোষকের রক্ত খাওয়ার চেষ্টা করে তখন অন্ত্র থেকে জীবাণু উদগিরণের মাধ্যমে কামড়ানোর স্থানে প্রবেশ করে সংক্রমণ ঘটায়। ব্যাক্টেরিয়া মক্ষিকার কামড়ের মাধ্যমে শরীরে প্রবেশের পর নিকটবর্তী লসিকা গ্রন্থিতে বসতি গড়ে এবং বংশবিস্তার করে। ইয়ারসিনিয়া পেস্টিস ব্যাক্টেরিয়া ফ্যাগোসাইটোসিস ঠেকাতে পারে এমনকি ফ্যাগোসাইটের অভ্যন্তরে বংশবিস্তার করতে পারে ও তাদেরকে হত্যাও করতে পারে। কিছুদিনের মধ্যে লসিকা গ্রন্থিতে রক্তপাত হয়ে স্ফীত হয় ও টিস্যুগুলো নেক্রোসিস হয়। কখনোকখনো বিউবনিক প্লেগ প্রাণঘাতী সেপটিসেমিক প্লেগে রূপান্তরিত হতে পারে। প্লেগ ফুসফুসেও ছড়াতে পারে সেক্ষেত্রে এটি নিউমোনিক প্লেগ নামে পরিচিত।
রোগ নির্ণয়
প্লেগ রোগ নির্ণয় নিশ্চিতকরণে ল্যাবোরেটরি পরীক্ষা প্রয়োজন। রোগীর নমুনা কালচার করে Y. pestis ব্যাক্টেরিয়া শনাক্ত করে এই রোগ নিশ্চিত করা সম্ভব। সংক্রমণের প্রাথমিক ও শেষ পর্যায়ে রোগীর সিরাম পরীক্ষা করা হয়। এছাড়া র্যাণপিড ডিপস্টিক টেস্টের মাধ্যমে ব্যাক্টেরিয়ার অ্যান্টিজেন শনাক্ত করে তৃণমূল পর্যায়ে খূব দ্রুত রোগ নির্ণয় করা যায়।
পরীক্ষার জন্য নিম্নলিখিত জায়গা থেকে নমুনাগুলো সংগ্রহ করা হয়:
চিকিৎসা
বিউবনিক প্লেগের চিকিৎসায় বিভিন্ন প্রকারের অ্যান্টিবায়োটিক ব্যবহৃত হয়। এর মধ্যে রয়েছে অ্যামিনোগ্লাইকোসাইডসমূহ যেমন স্ট্রেপটোমাইসিন ও জেনটামাইসিন, টেট্রাসাইক্লিনসমূহ (বিশেষত ডক্সিসাইক্লিন) ও ফ্লুরোকুইনোলোন যেমন সিপ্রোফ্লক্সাসিন। চিকিৎসা পাওয়া সত্ত্বেও মৃত্যুহার প্রায় ১-১৫%, তবে বিনা চিকিৎসায় মৃত্যুহার বেড়ে ৪০-৬০% হতে পারে। প্লেগে আক্রান্ত রোগীর খুব দ্রুত চিকিৎসা প্রয়োজন এবং মৃত্যু প্রতিহত করার জন্য প্রথম লক্ষণ প্রকাশের ২৪ ঘণ্টার মধ্যে অ্যান্টিবায়োটিক দেয়া উচিত। অন্যান্য চিকিৎসার মধ্যে রয়েছে অক্সিজেন, শিরাভ্যন্তরীণ তরল প্রয়োগ ও শ্বাস প্রশ্বাসে সহায়তা করা।যে সকল ব্যক্তি নিউমোনিক প্লেগ রোগীর সংস্পর্শে আসবে তাদেরকে প্রতিষেধমূলক অ্যান্টিবায়োটিক দিতে হবে। বিউবনিক প্লেগে আক্রান্ত রোগীর ক্ষেত্রে সংক্রমণের ১২ ঘণ্টার মধ্যে স্ট্রেপটোমাইসিন ব্যবহার করে নাটকীয় সাফল্য পাওয়া গিয়েছে।
প্রথম মহামারী
পূর্বাঞ্চলীয় রোমান সাম্রাজ্যে (বাইজেন্টাইন সাম্রাজ্য) প্রথম প্লেগ দেখা যায় যা সম্রাট প্রথম জাস্টিনিয়ান এর নামানুসারে জাস্টিনিয়ানের প্লেগ নামকরণ করা হয়। সম্রাট প্রথম জাস্টিনিয়ান প্লেগে আক্রান্ত হলেও ব্যাপক চিকিৎসায় তিনি বেঁচে যান। উক্ত মহামারীতে প্রায় আড়াইকোটি(৬ষ্ঠ শতাব্দীর মহামারী) থেকে পাঁচ কোটি লোক প্রাণ হারায়। ঐতিহাসিক প্রকোপিয়াস তার হিস্ট্রি অব দ্যা ওয়ারস গ্রন্থের ২য় ভলিউমে প্লেগের সাথে তার নিজের লড়াই ও উদীয়মান সাম্রাজ্যের উপর এর প্রভাব সম্পর্কে লিখেছিলেন। ৫৪২ খ্রিষ্টাব্দের বসন্তকালে, প্লেগ কনস্টান্টিনোপলে পৌঁছে বন্দর থেকে বন্দরে ও ভূমধ্যসাগরের চারিদিকে ছড়াতে থাকে। পরবর্তীতে পূর্বদিকে এশিয়া মাইনর পশ্চিমদিকে গ্রিস ও ইতালি পর্যন্ত ছড়িয়ে যায়। সম্রাট জাস্টিনিয়ানের প্রচেষ্টায় বিলাসবহুল পণ্যদ্রব্য আমদানি-রপ্তানি হওয়ায় পণ্যদ্রব্য স্থানান্তরের কারণে দেশের অভ্যন্তরে প্লেগ ছড়িয়ে যায় এবং তার রাজধানী বিউবনিক প্লেগের প্রধান রপ্তানিকারকে পরিণত হয়। প্রিকোপিয়াস সিক্রেট হিস্ট্রি গ্রন্থে জাস্টিনিয়ানকে পিশাচ সম্রাট হিসেবে আখ্যায়িত করে বলেন যে, জাস্টিনিয়ান হয় নিজে প্লেগের স্রষ্টা ছিলেন নতুবা তার পাপকর্মের জন্য শাস্তি পাচ্ছিলেন।
দ্বিতীয় মহামারী
মধ্যযুগের শেষদিকে (১৩৪০-১৪০০) ইউরোপে সবচেয়ে ভয়ঙ্কর রোগের প্রাদুর্ভাব হয়। ১৩৪৭ সালে কুখ্যাত বিউবনিক প্লেগের মহামারী হয় যা প্রায় একতৃতীয়াংশ লোকের প্রাণহানি ঘটায়। ইতিহাসে এটি ব্ল্যাক ডেথ নামে পরিচিত। কতক ঐতিহাসিক বিশ্বাস করেন যে, ঐ সময় সমাজের লোকজন অনেক বেশি হিংস্র হয়ে উঠে কারণ বিশাল মৃত্যুহার জীবনকে সস্তা করে দেয় ফলে যুদ্ধ-বিগ্রহ, অপরাধ, গণবিদ্রোহ ও নিপীড়নের হার বৃদ্ধি পায়। ব্ল্যাক ডেথ উৎপত্তি লাভ করে মধ্য এশিয়ায় ও ইতালিতে ছড়ায় পরবর্তীতে ইউরোপের অন্যান্য দেশগুলিতে ছড়িয়ে যায়। আরব ঐতিহাসিক ইবনে আল-ওয়ারদনি ও আলমাকরিজি বিশ্বাস করতেন যে ব্ল্যাক ডেথের উৎপত্তি হয়েছিল মঙ্গোলিয়ায়। চীনা প্রতিবেদনেও ১৩৩০ সালের শুরুর দিকে মঙ্গোলিয়ায় ব্যাপক প্রাদুর্ভাব দেখা যায়। ২০০২ সালে প্রকাশিত গবেষণা অনুসারে এটা ১৩৪৬ সালের শুরুর দিকে স্টেপি এলাকায় শুরু হয়েছিল যেখানে প্লেগের জীবাণু কাস্পিয়ান সাগরের উত্তর-পশ্চিমাঞ্চলীয় তীর হতে দক্ষিণ রাশিয়া পর্যন্ত বিস্তৃত ছিল। মঙ্গোলীয়রা চীন ও ইউরোপের মধ্যে অবস্থিত বাণিজ্য পথ, সিল্ক রোড, বন্ধ করে দেয় যা পূর্ব রাশিয়া থেকে পশ্চিম ইউরোপে ব্ল্যাক ডেথের বিস্তার থামিয়েছিল। ক্রিমিয়া উপদ্বীপের কাফা এলাকায় অবস্থিত ইতালীয় বণিকদের সর্বশেষ বাণিজ্য স্টেশনে মঙ্গোলদের হামলার মাধ্যমে মহামারীর সূত্রপাত ঘটে। ১৩৪৬ সালের শেষের দিকে প্লেগ দেয়াল অবরোধকারীদের মধ্যে ছড়ায় পরে তাদের মাধ্যমে শহরের মধ্যে ছড়িয়ে যায়। বসন্তের আগমন ঘটলে ইতালীয় বণিকরা তাদের জাহাজে পালিয়ে যায় এবং নিজেদের অজান্তেই তারা ব্ল্যাক ডেথ বহন করে নিয়ে যায়। মক্ষিকার মাধ্যমে ইঁদুরে বাহিত হয়ে, প্লেগ প্রথমত কৃষ্ণ সাগরের আশে পাশের লোকদের মাঝে ছড়ায় এবং তারপর লোকজন এক এলাকা থেকে আরেক এলাকায় পালানোর কারণে ইউরোপের বাকি অংশে ছড়িয়ে যায়।
তৃতীয় মহামারী
উনবিংশ শতাব্দীর মধ্যভাগে প্লেগ পুনরায় মাথা চাড়া দিয়ে উঠে। পূর্ববর্তী দুটি প্রদুর্ভাবের মতো, এবারও পূর্ব এশিয়া বিশেষ করে চীনের ইউনান প্রদেশে শুরু হয়েছিল যেখানে প্লেগের কয়েকটা প্রাকৃতিক উৎস রয়েছে। প্রথম প্রাদুর্ভাবটি ঘটেছিল অষ্টাদশ শতাব্দীর দ্বিতীয় ভাগে। ছড়ানোর পূর্বে কয়েক বছর ধরে রোগটি দক্ষিণ-পশ্চিম চীনে অবস্থান করেছিল। চীনের ক্যান্টন শহরে, ১৮৯৪ সালের জানুয়ারি মাসে শুরু হয়ে জুন পর্যন্ত প্রায় আশি হাজার লোকের মৃত্যু হয়। হংকংয়ের নিকটবর্তী শহরের সাথে প্রত্যহ পানি যাতায়াত থাকায় প্লেগ সেখানে খুব দ্রুত ছড়ায় এবং দুই মাসের মধ্যে ২,৪০০ জনেরও অধিক লোক মারা যায়। আধুনিক মহামারী হিসেবে পরিচিত তৃতীয় মহামারী উনবিংশ শতাব্দীর দ্বিতীয় ভাগ থেকে বিংশ শতাব্দীর প্রথম দিককার সময়ে জাহাজ পথে সারাবিশ্বের বন্দর নগরীতে ছড়িয়েছিল। ১৯০০-১৯০৪ সালের দিকে সান ফ্রান্সিস্কোর চাইনাটাউনে প্লেগ আক্রমণ হয়েছিল। এবং ১৯০৭-১৯০৯ সালে যুক্তরাষ্ট্রের ক্যালিফোর্নিয়া অঙ্গরাজ্যের ওকল্যান্ড ও ইস্ট বে এলাকায় ছড়ায়। মার্কিন যুক্তরাষ্ট্রের সর্বশেষ প্রাদুর্ভাবটি ঘটেছিল ১৯২৪ সালে লস অ্যাঞ্জেলেস শহরে। বন্য ইঁদুরে রোগটি এখনো বিদ্যমান থাকায় তদের সংস্পর্শে আসলে মানুষেও ছড়াতে পারে। বিশ্ব স্বাস্থ্য সংস্থার মতে, মহামারীটি ১৯৫৯ সাল পর্যন্ত সক্রিয় ছিল বলে বিবেচনা করা হয় যখন বিশ্বব্যাপী প্রতিবছর মৃতের সংখ্যা ২০০ তে নেমে এসেছিল। ১৯৯৪ সালে ভারতে পাঁচটি প্রদেশে প্রায় ৭০০ জন (৫২ জন মৃত সহ) প্লেগে আক্রান্ত হয়। সেসময় ভারতীয় লোকজন প্লেগের হাত থেকে বাঁচার জন্য এক প্রদেশ থেকে অন্য প্রদেশে চলে যেতে থাকে।
২০০১ সাল থেকে এক দশক ধরে, জাম্বিয়া, ভারত, মালাউই, আলজেরিয়া, চীন, পেরু ও গণতান্ত্রিক কঙ্গো প্রজাতন্ত্র দেশসমূহে সর্বাধিক প্লেগ রোগী ছিল যার মধ্যে শুধু গণতান্ত্রিক কঙ্গো প্রজাতন্ত্রেই ১,১০০ জনেরও বেশি প্লেগ রোগী রয়েছে। বিশ্ব স্বাস্থ্য সংস্থার নিকট প্রতিবছর প্রায় ১০০০ থেকে ২০০০ রোগীর প্রতিবেদন দাখিল করা হয়। ২০১২ সাল থেকে ২০১৭ পর্যন্ত রাজনৈতিক অস্থিরতা, স্বাস্থ্যবিধি সম্পর্কে জ্ঞানস্বল্পতার কারণে মাদাগাস্কারে নিয়মিতভাবে মহামারী হয়। ১৯০০ থেকে ২০১৫ সালের মধ্যে যুক্তরাষ্ট্রে প্রতিবছর গড়ে ৯ জন সহ ১০৩৬ জন প্লেগে আক্রান্ত হয়। ২০১৫ সালে, যুক্তরাষ্ট্রের পশ্চিমাঞ্চলে ১৬ জন প্লেগে আক্রান্ত হয় তন্মধ্যে ইয়সমাইট ন্যাশনাল পার্কে ২ জন ছিল। যুক্তরাষ্ট্রের এই ঘটনাগুলো সাধারণত নিউ মেক্সিকোর উত্তরাঞ্চলের পল্লি এলাকায়, উত্তর অ্যারিজোনা, দক্ষিণ কলোরাডো, ক্যালিফোর্নিয়া, দক্ষিণ অরেগন ও দূরের পশ্চিম নেভাডায় হয়। ২০১৭ সালের নভেম্বরে, মাদাগাস্কার স্বাস্থ্য মন্ত্রণালয় বিশ্ব স্বাস্থ্য সংস্থার কাছে প্লেগ প্রাদুর্ভাব নিয়ে প্রতিবেদন পেশ করে যেখানে ওই দেশে সাম্প্রতিক যে কোনো প্রাদুর্ভাবের তুলনায় রোগী ও মৃতের সংখ্যা বেশি ছিল। তবে অধিকাংশ রোগীই বিউবনিকের পরিবর্তে নিউমোনিক প্লেগে আক্রান্ত ছিল।
সমাজ ও সংস্কৃতি
প্লেগ রোগটি প্রথম দেখা দেওয়ার পর থেকে এর প্রাদুর্ভাবের সাথে সম্পর্কিত মৃত্যুর মাপকাঠি ও সামাজিক অভ্যুত্থানের বিষয়টি ঐতিহাসিক ও গল্পের বর্ণনায় প্রধান বিষয় হিসেবে স্থান পেয়েছে। চসার, বোক্কাচ্চো, পেত্রার্কের কাজসহ অনেক সমসাময়িক উৎসে বর্ণিত ও উল্লেখিত ব্ল্যাক ডেথ ওয়েস্টার্ন ক্যাননের অংশ হিসেবে বিবেচিত হয়। বোকাচ্চোর লেখা দ্যা দেকামেরোন নামক গল্প গ্রন্থটি একটা ফ্রেম স্টোরির (যেখানে এক গল্পের মধ্যে দ্বিতীয় আরেকটি গল্প বলা হয়) জন্য বিখ্যাত যেখানে একজন ব্যক্তির গল্প বলা হয়েছে যে ব্ল্যাক ডেথের হাত থেকে রেহাই পাওয়ার জন্য ইতালির ফ্লোরেন্স শহর থেকে পালিয়ে নির্জন গ্রামের বাড়ি গিয়েছিলেন। প্লেগের বছরগুলোতে জীবিত ছিলেন এমন ব্যক্তির মুখ থেকে বর্ণনাকৃত চাঞ্চল্যকর কাহিনিমূলক ঘটনা বিভিন্ন শতাব্দী ও সংস্কৃতিতে খুব জনপ্রিয়তা পেয়েছিলো। পরবর্তী কাজসমূহ যেমন আলবেয়ার কামুর উপন্যাস দা প্লেগ অথবা ইংমার বারিমান-এর চলচ্চিত্র দ্য সেভেন্থ সিল –এ প্রেক্ষাপট হিসেবে মধ্যযুগীয় বা আধুনিক সময়ের কোনো শহরে বিউবনিক প্লেগকে দেখানো হয়েছে, যেটার মূলবক্তব্য হল প্লেগের সময় বিভিন্ন সমাজ, প্রতিষ্ঠান ও ব্যক্তির ভাঙন, মৃত্যুর সাথে সাংস্কৃতিক ও মানসিক অস্তিত্বের লড়াই এবং সময়াময়িক নৈতিক ও আধ্যাতিক প্রশ্নের ব্যাপারে প্লেগের রূপকাশ্রয়ী ব্যবহার।
বায়োলজিক্যাল যুদ্ধ
প্লেগকে বায়োলজিক্যাল যুদ্ধের প্রাথমিক উদাহরণ হিসেবে গণ্য করা হয় কারণ চতুর্দশ শতাব্দীতে সৈন্যরা প্লেগ মহামারী ছড়িয়ে দেওয়ার জন্য শহর ও গ্রামের দেওয়ালের ওপারে প্লেগে আক্রান্ত মৃতদেহগুলোকে নিক্ষেপ করতো। পরবর্তীতে দ্বিতীয় চীন-জাপানযুদ্ধে রাজকীয় জাপানি সৈন্যরা প্লেগকে ব্যাক্টেরিয়াজনিত অস্ত্র হিসেবে ব্যবহার করে। এগুলো সরবরাহ করেছিল জাপানি আর্মির মেডিকেল অফিসার ও মাইক্রোবায়োলজিস্ট শিরো ইশির ইউনিট ৭৩১ যা যুদ্ধক্ষেত্রে ব্যবহারের পূর্বে মানবশরীরে পরীক্ষা চালানো হয়েছিল।উদাহরণস্বরূপ, ১৯৪১ সালে, রাজকীয় জাপানি বিমানবাহিনী চীনের নিংবো শহরে বিউবনিক প্লেগ জীবাণু বহনকারী মক্ষিকার বোমা ছুড়েছিল। খাবারোভস্ক যুদ্ধাপরাধ বিচার-এর সময় অভিযুক্ত যেমন মেজর জেনারেল কিয়াশি কাওয়াশিমা সাক্ষ্য দেন যে, ১৯৪১ সালে, ইউনিট ৭৩১ এর ৪০ জন সদস্য চীনের চ্যাংদ এলাকায় প্লেগবাহী মক্ষিকা নিক্ষেপ করেছিল যা পরে ঐ এলাকায় প্লেগ মহামারী ছড়ায়।
নগুয়েন বিন
নগুয়েন বিন (১৯১৮ - ১৯৬৬) একজন ভিয়েতনামী কবি ছিলেন। আগস্ট বিপ্লবের প্রতিশ্রুতিবদ্ধ সমর্থক হিসেবে তিনি সাহিত্য ও শিল্পকলা ইউনিটকে নেতৃত্ব দিয়ে রিডস সমভূমির প্রতিরোধ ঘাঁটিতে চলে এসেছিলেন। পরবর্তীকালে তিনি অর্ধ-স্বাধীন কবিতা পত্রিকা ট্রাম হোয়া বা শত ফুলের সম্পাদক হয়েছিলেন।
.এএস
.এএস হল আমেরিকান সোমোয়ার জন্য কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এএস ডোমেইন রেজিস্ট্রি এটি নিয়ন্ত্রণ করে থাকে।
নাগরিকদের জন্য কোন সীমাবদ্ধতা নেই ও অনেক এএস ডোমেইন নাম জনগণ, বিভিন্ন ধরনের কম্পানি, সংস্থা এ ডোমেইন ব্যবহার করে থাকে। এছাড়া নরওয়ে ও ডেনমার্কের বিভিন্ন জয়েন্ট স্টক কম্পানি .এএস ডোমেইন ব্যবহার করে থাকে। বিভিন্ অটোনোমাস সিস্টেম অথবা ওয়েবসাইট তথ্য বিতরনের কাজে .এএস ডোমেইন ব্যবহার করে থাকে। যেমন, bgp4.as
অঙ্গুর বাবা জোশি
অঙ্গুর বাবা জোশি (১৫ আগস্ট, ১৯৩২- ২০ জুন, ২০২০) ছিলেন একজন নেপালি সমাজকর্মী এবং নেপালের প্রথম নারী অধ্যক্ষ। তিনি ২০২০ সালে ৮০ বছর বয়সে নেপালের কাঠমান্ডুতে মৃত্যুবরণ করেছেন।  তিনি নেপালের শিক্ষাব্যবস্থায় প্রগতিশীল ব্যক্তিত্ব হিসাবে বিশেষত শিক্ষানীতি এবং পরিকল্পনার পাশাপাশি শিক্ষায় নারীর ক্ষমতায়নে ভূমিকা রাখার জন্য সুপরিচিত।
প্রারম্ভিক জীবন
তিনি ১৯৩৩ সালে নেপালের দিল্লি বাজারে পিতম্বর প্রসাদ পান্থ এবং দীপ কুমারী পান্থ দম্পতির ঘরে জন্মগ্রহণ করেছিলেন। অধ্যাপক ড. বাল রাম জোশির সাথে মাত্র ১১ বছর বয়সে তাকে বিয়ে দেওয়া। তবে বালরাম তখনো অধ্যাপক ছিলেন না বরং তিনিও ছিলেন মাত্র ১২ বছর বয়সী। কিরণ নামে তাদের একটি ছেলে এবং প্রভা ও জ্যোতি নামে দুটি মেয়ে রয়েছে।
গাছুয়া ইউনিয়ন, মুলাদী
গাছুয়া বাংলাদেশের বরিশাল জেলার অন্তর্গত মুলাদী উপজেলার একটি ইউনিয়ন।
আয়তন
গাছুয়া ইউনিয়নের আয়তন ৫,৮৪৪ একর।
প্রশাসনিক কাঠামো
গাছুয়া ইউনিয়ন মুলাদী উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম মুলাদী থানার আওতাধীন। এটি জাতীয় সংসদের ১২১নং নির্বাচনী এলাকা বরিশাল-৩ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী গাছুয়া ইউনিয়নের মোট জনসংখ্যা ১৫,৯৩৭ জন। এর মধ্যে পুরুষ ৭,৪৭০ জন এবং মহিলা ৮,৪৬৭ জন। মোট পরিবার ৩,৬৪০টি।
শিক্ষা
২০১১ সালের আদমশুমারি অনুযায়ী গাছুয়া ইউনিয়নের সাক্ষরতার হার ৫৫.৭%।
আনোয়ার উদ্দিন শিকদার
আনোয়ার উদ্দিন শিকদার বাংলাদেশের মানিকগঞ্জ জেলার রাজনীতিবিদ যিনি, তৎকালীন ঢাকা-৪ সংসদ সদস্য ছিলেন।
প্রাথমিক জীবন
আনোয়ার উদ্দিন শিকদার মানিকগঞ্জে জন্মগ্রহণ করেন।
রাজনৈতিক জীবন
আনোয়ার উদ্দিন শিকদার ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ঢাকা-৪ আসন থেকে সংসদ সদস্য নির্বাচিত হন।
সিদরা আমীন
খেলোয়াড়ী জীবন
আমীনের একদিনের আন্তর্জাতিক ক্রিকেটে শ্রীলঙ্কার বিরুদ্ধে ২০১১ সালের ২৬ এপ্রিল অভিষেক হয়। এছাড়াও তার আন্তর্জাতিক টি২০ আই ম্যাচে অভিষেক হয় ২৪ এপ্রিল ২০১১। মূলত তিনি একজন ব্যাটসম্যান হিসেবে জাতীয় দলে খেলছেন।